Celaya
Store norske leksikon,Geografi,Verdens geografi,Nord- og Mellom-Amerika,Mexicos geografi
Celaya er en by i den meksikanske delstaten Guanajuato. Den ligger 1760 meter over havet, 290 kilometer nordvest for Mexico by, og har 510 787 innbyggere (CCSPJP AC, 2018).
Celaya er kjent for produksjon av konfekten cajeta, en tykk sirup laget av karamellisert geitemelk. Byen har mange vakre kirker, blant annet Nuestra Señora del Carmen (1807), tegnet av den meksikanske arkitekten og kunstneren Francisco Eduardo Tresguerras. Byen ble grunnlagt i 1571 som Purísima Concepción de Celaya.Som mange andre byer i Mexico er Celaya hardt rammet av den væpnede konflikten som har pågått mellom myndighetene og ulike rivaliserende kriminelle karteller siden 2006. I 2018 ble Celaya rangert som den 32. mest voldelige byen i verden utenfor krigssone (CCSPJP AC). Les mer i Store norske leksikon Mexicos geografi byer og delstater i Mexico